Վլադիմիր Յակովլև (քաղաքական գործիչ)

Անվան այլ կիրառումների համար տե՛ս՝ Վլադիմիր Յակովլև (այլ կիրառումներ)Վլադիմիր Անատոլևիչ Յակովլև (նոյեմբերի 25, 1944(1944-11-25), Olyokminsk, Յակուտիայի Ինքնավար Խորհրդային Սոցիալիստական Հանրապետություն, ՌԽՖՍՀ, ԽՍՀՄ)՝ խորհրդային քաղաքական և պետական գործիչ։


== Կենսագրություն ==
Ծնվել է Յակուտիայում: Նրա մայրը` Խիլմա Անդրեևնա Լյախիտնենը Լենինգրադի մարզի Օրանիենբաումսկի շրջանի Լիմուզի գյուղի բնակիչ էր։

1969 թվականին միացավ Խորհրդային Միության կոմունիստական կուսակցությանը:
1973 թվականին ավարտեց Լենինգրադի հուսիսարևմտյան հեռակա պոլիտեխնիկական ինստիտուտը։ Աշխատել է որպես վարպետ, ապա տրեստի շինարարության ղեկավար։
1987 թվականին նշանակվեց Լենինգրադի գործադիր կոմիտեի բնակարանային վարչության պետի տեղակալ, այնուհետև բնակարային տնտեսության գլխավոր ինժեներ։
1993 թվականի հոկտեմբերին նշանակվեց Սանկտ Պետերբուրգի քաղաքապետի տեղակալ և քաղաքային տնտեսության հանձնաժողովի նախագահ։
1994 թվականի գարնանը նշանակվեց քաղաքապետի առաջին տեղակալ։
1994 թվականին ստացավ «Ռուսաստանի վաստակավոր շինարար» կոչում։
1996 թվականի հունիսի 2-ին ընտրվեց Սանկտ Պետերբուրգի նահանգապետ։ Հունիսի 2-ին կայացած ընտրությունների երկրորդ փուլում հաղթեց՝ ստանալով ձայների 47.5% -ը (Անատոլի Սոբչակ` 45.8%):
1999 թվականին ստացավ «Ռուսաստանի պատվավոր շինարար» կոչում։
2000 թվականի մայիսին հաղթեց Սանկտ Պետերբուրգի նահանգապետի ընտրությունների առաջին փուլում։
2003 թվականի հունիսին մարզպետի պաշտոնից վաղաժամ հրաժարական տվեց և ՌԴ նախագահի հրամանագրով նշանակվեց Ռուսաստանի Դաշնության կառավարության փոխնախագահի պաշտոնում։ Կառավարությունում վերահսկեց բնակարանային և կոմունալ տնտեսությունները, շինարարությունը, տրանսպորտային գործունեությունը և զարգացումը։
2004 թվականի փետրվարի 24-ին Ռուսաստանի Դաշնության Նախագահի հրամանագրով ազատվեց Միխայիլ Կասյանովի կառավարության կազմից։
2004 թվականի մարտի 9-ին նշանակվեց Հարավային դաշնային շրջանում Ռուսաստանի Դաշնության Նախագահի լիազոր ներկայացուցիչ։
2004 թվականի սեպտեմբերի 14-ից մինչև 2007 թվականի սեպտեմբերի 24-ը Ռուսաստանի Դաշնության տարածքային զարգացման նախարարն էր։Սանկտ Պետերբուրգի պետական պոլիտեխնիկական համալսարանի քաղաքային կառավարման բաժնի պրոֆեսոր է, Սանկտ Պետերբուրգի տնտեսագիտության և ֆինանսների պետական համալսարանի պատվավոր դոկտոր, Միջազգային ճարտարագիտական ակադեմիայի ակադեմիկոս։
2007 թվականից անցավ թոշակի։
2009 թվականի ապրիլի 28-ին Մոսկվայում կայացած համագումարի ժամանակ ընտրվեց ՌԴ շինարարների միության նախագահ։
2012 թվականին Ռուսաստանի կառուցապատողների միության IX կոնգրեսի որոշմամբ՝ 5 տարի ժամկետով վերընտրվեց ՌԴ շինարարների միության նախագահ։


== Ընտանիք ==
Ամուսնացած էր Իրինա Իվանովնա Յակովլևայի հետ (մահացել է՝ 23. 11. 2014 թվական), ունեն որդի՝ Իգորը (ծնվել է 1970 թվականին)։


== Մրցանակներ ==
«Հայրենիքին մատուցած ծառայությունների համար» IV աստիճանի շքանշան (2003 թվականի հունիսի 16)`քաղաքի  (Սանկտ Պետերբուրգ) սոցիալ-տնտեսական զարգացման և բազմաթիվ տարիների կատարած աշխատանքի համար։
Պատվո շքանշան (1999 թվականի օգոստոսի 17)՝ քաղաքի (Սանկտ Պետերբուրգ) սոցիալ-տնտեսական զարգացման մեջ ունեցած ներդրման համար
Սպիտակ խաչի երկրորդ աստիճանի շքանշան (Սլովակիա, հուլիսի 4, 2002 թվական)
«Շարաֆ» շքանշան (Տաջիկստան)
«Ծառայությունների համար» III աստիճանի շքանշան (Ուկրաինա, հունիսի 5, 2003 թվական)՝ Սանկտ Պետերբուրգի և Ուկրաինայի շրջաններների միջև տնտեսական և մշակութային կապերի ամրապնդման համար նշանակալի ներդրման համար
Սուրբ Դանիիլ Մոսկվացու II աստիճանի շքանշան
Սուրբ Վլադիմիր թագավորի III աստիճանի շքանշան
Սուրբ Ներսես Շնորհալու շքանշան (Հայ Առաքելական եկեղեցի)
Մեդալներ
Ռուսաստանի Դաշնության պատվավոր շինարար (1994 թվականի դեկտեմբերի 30)


== Ծանոթագրություններ ==


== Արտաքին հղումներ ==
Կենսագրությունը Ռուսաստանի Նախագահի կայքում Archived 2009-09-03 at the Wayback Machine.